**Národná rada Slovenskej republiky**

**VII. volebné obdobie**

**Návrh**

**Zákon**

**z ......... 2017,**

**ktorým sa dopĺňa zákon Národnej rady Slovenskej republiky č. 553/2003 Z. z. o**  **odmeňovaní niektorých zamestnancov pri výkone práce vo verejnom záujme** **a o zmene a doplnení niektorých zákonov.**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení zákona Národnej rady Slovenskej republiky č. 369/2004 Z. z., zákona Národnej rady Slovenskej republiky č. 413/2004 Z. z., zákona Národnej rady Slovenskej republiky č. 81/2005 Z. z., zákona Národnej rady Slovenskej republiky č. 131/2005 Z. z., zákona Národnej rady Slovenskej republiky č. 204/2005 Z. z., zákona Národnej rady Slovenskej republiky č. 628/2005 Z. z., zákona Národnej rady Slovenskej republiky č. 231/2006 Z. z., zákona Národnej rady Slovenskej republiky č. 316/2006 Z. z., zákona Národnej rady Slovenskej republiky č. 348/2007 Z. z., zákona Národnej rady Slovenskej republiky č. 348/2007 Z. z., zákona Národnej rady Slovenskej republiky č. 519/2007 Z. z., zákona Národnej rady Slovenskej republiky č. 245/2008 Z. z., zákona Národnej rady Slovenskej republiky č. 385/2008 Z. z., zákona Národnej rady Slovenskej republiky č. 474/2008 Z. z., zákona Národnej rady Slovenskej republiky č. 317/2009 Z. z., zákona Národnej rady Slovenskej republiky č. 400/2009 Z. z., zákona Národnej rady Slovenskej republiky č. 578/2009 Z. z., zákona Národnej rady Slovenskej republiky č. 102/2010 Z. z., zákona Národnej rady Slovenskej republiky č. 151/2010 Z. z., zákona Národnej rady Slovenskej republiky č. 390/2011 Z. z., zákona Národnej rady Slovenskej republiky č. 62/2012 Z. z., zákona Národnej rady Slovenskej republiky č. 438/2012 Z. z., zákona Národnej rady Slovenskej republiky č. 288/2013 Z. z., zákona Národnej rady Slovenskej republiky č. 462/2013 Z. z., zákona Národnej rady Slovenskej republiky č. 325/2014 Z. z., zákona Národnej rady Slovenskej republiky č. 32/2015 Z. z., zákona Národnej rady Slovenskej republiky č. 392/2015 Z. z., zákona Národnej rady Slovenskej republiky č. 217/2016 Z. z. sa dopĺňa takto:

1. V § 4 ods. 3 za prvou vetou sa ruší bodka a vkladá sa nové ustanovenie, ktoré znie:

„vykonanú počas stanoveného pracovného času. Pracovný čas zamestnanca je 37 a ½ hodiny týždenne; pracovný čas zamestnanca, ktorý má pracovný čas rozvrhnutý tak, že pravidelne vykonáva prácu striedavo v oboch zmenách v dvojzmennej prevádzke je 36 a ¼ hodiny týždenne a pracovný čas zamestnanca, ktorý má pracovný čas rozvrhnutý tak, že pravidelne vykonáva prácu striedavo vo všetkých zmenách v trojzmennej prevádzke alebo v nepretržitej prevádzke je 35 hodín týždenne .“

2. V § 19 sa za ods. 3 vkladajú nové ustanovenia, ktoré znejú:

„**(4)** Riaditeľ školy je povinný, pred začatím akejkoľvek výchovno-vzdelávacej aktivity mimo školy, resp. mimo miesto obvyklého vyučovania, dohodnúť s pedagogickými zamestnancami výkon činností tak, aby bolo zrejmé, ktoré činnosti budú vykonávať v rámci základného úväzku, ktoré sú prácou nadčas a kedy je nariadená pracovná pohotovosť.

**(5)** Ak sa zamestnanec pod dohode so zamestnávateľom rozhodol čerpať náhradné voľno za prácu nadčas, na jeden deň čerpaného náhradného voľna mu prináleží počet nadčasových hodín zodpovedajúci 1/5 týždenného pracovného času zamestnanca podľa § 4 ods. 3 tohto zákona. Ustanovenia o základnom úväzku a rozsahu priamej vyučovacej činnosti a priamej výchovnej činnosti pedagogických zamestnancov, ktoré určuje osobitný zákon týmto zostávajú nedotknuté. 39) “

3. Na konci ods. 5 § 19 vkladá sa nová poznámka pod čiarou 39), ktorá znie:

„Nariadenie vlády č. 422/2009 Z. z., ktorým sa ustanovuje rozsah priamej vyučovacej činnosti a priamej výchovnej činnosti pedagogických zamestnancov.“

**Čl. II**

Tento zákon nadobúda účinnosť 1. januára 2018.